# אלי בזק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב אליהו (אלי) בזק הוא רב ישראלי, מתלמידי הרב צבי יהודה קוק.

בנו של השופט בדימוס יעקב בזק. בצעירותו למד בישיבה התיכונית נתיב מאיר שבירושלים, לאחר מכן המשיך לישיבת מרכז הרב, שם למד שנים רבות אצל הרב צבי יהודה קוק. מתלמידיו המובהקים המאוחרים של הרב צבי יהודה קוק (יחד עם הרב יוסף קלנר). בנוסף למד גם בכולל של הרב זלמן נחמיה גולדברג.

בשנת תשנ"ה התחיל ללמד בישיבת דימונה (כיום מצפה רמון), כשעוד לפני כן לימד בכולל באילת (כיום הישיבה הגבוהה). בישיבת דימונה הרב החל בבנין מסודר של לימוד אמונה כשבאמתחתו חידושים כמו לימוד שיחות הרצי"ה (שיעורים שהעביר הרב צבי יהודה קוק), ולימוד מעמיק ומובנה בספר הכוזרי. במהלך השנים אף החל ללמד בישיבת הר המור בירושלים ובישיבת ירוחם. בשנת תש"ס עם מעבר הישיבה בדימונה למצפה רמון עלה לירושלים אך ממשיך להעביר שיעורים בישיבת מצפה רמון. בשנת תשס"ג הקים יחד הרב ישעיהו דורון את ישיבת לנתיבות ישראל שברובע הנוצרי שבעיר העתיקה. בעבר לימד אף בתלמוד תורה מורשה, ובישיבה הגבוהה בית אל.

עיקר עיסוקו של הרב הוא בלימוד אמונה ע"פ שיטתו של הרב אברהם יצחק הכהן קוק ובנו הרב צבי יהודה קוק ואף מורה שיעורים בספריהם. הספר המרכזי אותו הוא מעביר הוא ספר הכוזרי, אשר הועלה על נס במשנתו של הרב צבי יהודה קוק. פרשנותו לספר הכוזרי היא מובנית, מעמיקה היטב בלשונו הקשה של רבי יהודה הלוי ומתארת עולם רוח שלם ומסודר. אף שלא יצא עדין ספר משיעוריו של הרב, תמלולים של שיעוריו מופצים בקהל רב. הרב מזוהה עם זרם ישיבות הקו בהנהגתו של הרב צבי ישראל טאו.

הרב, כאמון על בנין אמונה מסודר, מקפיד שלא לפזר העתקים של שיעוריו לכל מאן דבעי על מנת שלא תצא טעות מתחת ידי הלומד. עד עתה פירסם הרב את הספר: "מדבר בצדקה" (אילת, תש"ס) - על השואה במשנתו של הרב צבי יהודה קוק.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99_%D7%91%D7%96%D7%A7.html

קטגוריה: רבני הציונות הדתית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש